Nesenā pagātnē Āzijas saldūdens krabju virsdzimtā tika sistematizētas divas dzimtas: Austrālāzijas saldūdens krabju dzimta (Parathelphusidae) un Āzijas saldūdens krabju dzimta, tomēr saskaņā ar jaunāko sistemātiku abas dzimtas apvienotas un jaunākajās sistemātikās Āzijas saldūdens krabju virsdzimtā ir tikai viena dzimta — Āzijas saldūdens krabji (Gecarcinucidae).

Ričards Metjū Stalmans (dzimis 1953. gada 16. martā) ir brīvās programmatūras kustības, GNU projekta un Free Software Foundation (Brīvās programmatūras fonds) dibinātājs. Viņš ir izstrādājis Emacs teksta redaktoru, GNU C kompilatoru un GNU atkļūdotāju. Viņš ir viens no GNU Vispārējās publiskās licences (GNU General Public License, GNU GPL, GPL) autoriem.

Vāgners izmantojis Heines interpretāciju, nevis Ficbula attēlojumu, kur ""holandietis"" bija tikai jūras briesmoņa sabiedrotais, Vāgneram viņš jau ir varonis, kas pārdzīvo savu bezjēdzīgo dzīvi, tomēr spēj patiesi iemīlēties un gūt arī pretmīlu.

Lielākajā daļā no albuma dziesmām jūtamas sava veida rokmūzikas saknes, ko U2 pētījuši 1987. gadā ierakstot ""The Joshua Tree"". Albums savu nosaukumu ir ieguvis no ""The Joshua Tree"" ceturtās dziesmas ""Bullet the Blue Sky"" teksta.

Boba Dilana dziesmas ""All Along the Watchtower"" priekšnesums ir no ""Save the Yuppies"" koncerta Sanfrancisko 1987. gada 11. novembrī. Video versijā iekļauti arī skati no tajā pašā koncertā spēlētās dziesmas ""Pride"", kuras laikā Bono uz strūklakas ar krāsu flakonu uzpūta vārdus ""Rokenrols aptur satiksmi"". Vēlāk grupa samaksāja par postījumiem un atvainojās par incidentu.

Daudzie meteorītu triecienkrāteri uz Ganimēda pārklāj abu tipu apgabalus, kas liecina par to senumu līdz 3-3,5 mljrd. gadu (līdzīgi Mēness virsmai). Relatīvi jaunākiem krāteriem ir novērojami gaiši, radiāli izmešu „stari”. Atšķirībā no Mēness vai Merkura, Ganimēda triecienkrāteri ir plakani un sekli ar zemām krātera sienām. Iespējams, tas liecina par ledus garozas valkanību, kuras rezultātā krāteri ilgākā laika periodā var „izplūst” un reljefa izcēlumi nogludināties. Tā rezultātā visvecākie krāteri vispār ir pazaudējuši savu reljefu, un par to eksistenci liecina tikai vāji izteiktas pēdas.

Līdzīgi kā pēc Staļina nāves, pēc Hruščova gāšanas 1964. gada oktobrī tiek nolemts ieviest kolektīvās varas modeli, partijas un valdības vadītāja amatus uzticot diviem cilvēkiem - Brežņevam un Kosiginam. Taču, arī līdzīgi kā pēc Staļina nāves Maļenkova un Hruščova attiecībās, vienpartijas diktatūras apstākļos partijas vadītājam vienmēr bija lielāka autoritāte un vara. Kosigins arī nepretendēja uz pirmo vietu valstī un pamatā centās nosargāt savas valdības neatkarību no Brežņeva ietekmes.

Pilsētas iedzīvotāji pēc nacionālā sastāva — 94,7% lietuviešu, 2,8% krievu. Rūpniecības un tirdzniecības skola, Alītas kolēģija, tuberkulozes slimnīca, V. Kudirkas rajona centrālā slimnīca, sporta celtnes.